เรื่องร้องเรียน: อยากให้ ยกเลิกคุ้มครองแบบ อภิสิทธิ์ชน พนักงานขับรถขยะ เวลาทำผิดกฎหมาย  เช่นทำเสียงดัง รบกวนคนอื่น ขับรถเร็ว ขับชนคนตาย หรือ ทำทรัพย์สินผู้อื่นเสียหาย หรือ ทะเลาะวิวาทกับคนอื่น ในขณะปฏิบัติหน้าที่ หรืออยู่บนรถขยะ  ให้ได้รับบทลงโทษเมื่อมีความผิดเหมือนประชาชน ปกติทั่วไป ไม่ใช่แค่ถูกตักเตือน แต่มีบทลงโทษแบบหักเงิน หรือ ได้รับโทษเหมือนประชาชนปกติ เมื่อทำผิดกฎหมาย  ยกตัวอย่าง พนักงานขับรถขยะ มีพฤติกรรม แย่ๆ ขับรถเร็ว ขับซิ่ง ชอบจอดมั่วซั่วข้างทางไม่ดับเครื่อง บีบแตรเล่น แต่แจ้งไปก็ไม่สามารถทำอะไรได้ นอกจาก ถ่ายรูป เทศกิจมาคู่กับรถขยะ แก้ปัญหาไม่ถูกจุด  เพราะจะทำให้ เกิดความมักง่ายและไม่กลัวที่จะทำผิด เพราะมี ความอภิสิทธิ์นี้คุ้มครองอยู่ จึงเรียนมาเพื่อทราบ เพราะเวลาทำอะไรจะได้ระมัดระวังมากกว่านี้ เกิดปัญหาและผลกระทบกับประชาชน น้อยกว่านี้
การดำเนินการของเจ้าหน้าที่: ขอเรียนว่า การร้องเรียนใดๆ ที่ไม่มีการระบุหมายเลขทะเบียนรถ  หรือระบุทะเบียนรถที่กระทำผิดก็ตาม สำนักสิ่งแวดล้อม ไม่สามารถตรวจสอบได้ว่าเป็นรถเก็บขนมูลฝอยที่ใช้ปฏิบัติงานสำนักงานเขตใด โดยทางปฏิบัติ สำนักสิ่งแวดล้อม โดยสำนักงานจัดการมูลฝอยและสิ่งปฏิกูล ได้เวียนแจ้งสำนักงานเขตต่าง ๆ ให้ควบคุม กำชับพนักงาน ขับรถให้ปฏิบัติตามกฎหมายจราจรอย่างเคร่งครัด   ทั้งนี้ การใช้กฎระเบียบ หรือการลงโทษพนักงานขับรถที่ฝ่าฝืน หรือไม่ปฏิบัติตาม หน่วยงานผู้ใช้รถ จะได้ดำเนินการตามมาตรการตามลำดับขั้นตอนของการลงโทษพนักงานขับรถที่ฝ่าฝืน หากมีการเกิดอุบัติเหตุจากการละเมิดขึ้น โดยมีประจักษ์พยานหรือพยานวัตถุชี้ว่าเป็นความผิดของพนักงานขับรถ ก็จะมีบริษัทประกันภัยของรถเก็บขนมูลฝอย ซึ่งอยุ่ในกำกับดูแลของสำนักสิ่งแวดล้อม กทม. รับผิดชอบชดใช้ค่าเสียหาย และดำเนินการตามระเบียบฯ ซึ่งบางกรณีหากพบพนักงานขับรถมีความผิดชัดแจ้งก็จะถูกลงโทษทางวินัยเช่นเดียวกัน อย่างไรก็ตาม จะได้กำชับพนักงานขับรถ พนักงานเก็บขนมูลฝอยอย่างต่อเนื่องต่อไปนะคะ ขอขอบคุณสำหรับข้อแนะนำ และขออภัยในเหตุเดือดร้อนรำคาญที่เกิดขึ้นอย่างสูงค่ะ 🙏🙏🙏
ความเห็นของผู้แจ้ง: ช่วยอัพเดทหน่อย
พื้นที่: แขวงเสาชิงช้า เขตพระนคร กรุงเทพมหานคร